ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

——————— 2022 թվականի N ——— Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԱՐՏԱՀԱՆՄԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՆԵՐՄՈՒԾՄԱՆ ՀԱՄԱՐ ԱՐԳԵԼՎԱԾ ՍՆԴԻԿԻ ՀԱՎԵԼԻՉՈՎ ԱՐՏԱԴՐԱՆՔՆԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Սնդիկի մասին» օրենքի 4-րդ հոդվածի 1-ին մասի 1-ին կետով և համաձայն «Եվրասիական տնտեսական միության մասին» պայմանագրի՝ 29-րդ հոդվածի 1-ին մասի 1-ին և 3-5-րդ կետերի, 47-րդ հոդվածի, 7-րդ հավելվածի 50-րդ և 51-րդ կետերի` Հայաստանի Հանրապետության կառավարությունը ***որոշում է.***

1. Սահմանել սնդիկի հավելիչով արտադրանքների ցանկը, որոնց  արտահանումը Հայաստանի Հանրապետությունից և ներմուծումը Հայաստանի Հանրապետություն արգելվում է վեց ամիս ժամկետով՝ համաձայն հավելվածի։
2. Սույն որոշման 1-ին կետով սահմանված հավելվածի արտադրանքների փոխադրման արգելքը տարածվում է նաև սնդիկի հավելիչով արտադրանքների Հայաստանի Հանրապետությունից Եվրասիական տնտեսական միության երկրներ փոխադրման և Եվրասիական տնտեսական միության երկրներից Հայաստանի Հանրապետություն ներկրման վրա։
3. Սույն որոշման 1-ին կետով սահմանված արգելքը չի տարածվում՝
4. սնդիկի հավելիչով այն արտադրանքների վրա, որոնց ուղեկցող փաստաթղթերում առկա են հայտատուի տեղեկանքը՝ քաղաքացիական պաշտպանության նպատակով արտադրանքի օգտագործման անհրաժեշտության հիմնավորմամբ, և արտակարգ իրավիճակների նախարարության գրավոր համաձայնությունը տվյալ արտադրանքի ներմուծման կամ արտահանման վերաբերյալ՝ տրված հայտատուի գրավոր դիմումի հիման վրա,
5. սնդիկի հավելիչով այն արտադրանքների վրա, որոնց ուղեկցող փաստաթղթերում առկա են հայտատուի տեղեկանքը՝ ռազմական նպատակով արտադրանքի օգտագործման անհրաժեշտության հիմնավորմամբ, և պաշտպանության նախարարության գրավոր համաձայնությունը տվյալ արտադրանքի ներմուծման կամ արտահանման վերաբերյալ՝ տրված հայտատուի գրավոր դիմումի հիման վրա,
6. սնդիկի հավելիչով այն արտադրանքների վրա, որոնց ուղեկցող փաստաթղթերում առկա են հայտատուի տեղեկանքը հետազոտությունների, սարքերի չափաբերման և որպես չափանմուշ օգտագործման նպատակով արտադրանքի օգտագործման անհրաժեշտության հիմնավորմամբ, և էկոնոմիկայի նախարարության գրավոր համաձայնությունը տվյալ արտադրանքի ներմուծման կամ արտահանման վերաբերյալ՝ տրված հայտատուի գրավոր դիմումի հիման վրա,
7. սույն որոշման հավելվածի աղյուսակի 3-րդ և 4-րդ կետերում նշված արտադրանքների վրա, որոնք ուղեկցվում են «Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին» Եվրասիական տնտեսական միության տեխնիկական կանոնակարգի (ԵԱՏՄ ՏԿ 037/2016) պահանջներին համապատասխանության գնահատման (հավաստման) վերաբերյալ փաստաթղթով (արտադրանքի համապատասխանության հայտարարագիր կամ համապատասխանության սերտիֆիկատ)։
8. սույն որոշման հավելվածի աղյուսակի 5-րդ և 6-րդ կետերում նշված արտադրանքների վրա, որոնք ուղեկցվում են «Օծանելիքակոսմետիկական արտադրանքի անվտանգության մասին» Մաքսային միության տեխնիկական կանոնակարգի (ՄՄ ՏԿ 009/2011) պահանջներին համապատասխանության գնահատման (հավաստման) վերաբերյալ փաստաթղթով (արտադրանքի համապատասխանության հայտարարագիր, իսկ մանկական կոսմետիկայի և նանոնյութերի օգտագործմամբ արտադրված օծանելիքակոսմետիկական արտադրանքի համար՝ արտադրանքի պետական գրանցման վկայական)։

4. Հայաստանի Հանրապետության էկոնոմիկայի նախարարին` սահմանված կարգով ծանուցել Եվրասիական տնտեսական հանձնաժողովին սույն որոշման 1-ին կետով սահմանված արտադրանքների արտահանման և ներմուծման ժամանակավոր արգելքի մասին:

5. Սույն որոշումն ուժի մեջ է մտնում 2023 թվականի հունվարի 1-ից և գործում է մինչև 2023 թվականի հուլիսի 1-ը։

Հավելված  
ՀՀ կառավարության 2022 թվականի  
———- N —Ն որոշման

**Ց Ա Ն Կ**

**ՍՆԴԻԿԻ ՀԱՎԵԼԻՉՈՎ ԱՐՏԱԴՐԱՆՔՆԵՐԻ, ՈՐՈՆՑ ԱՐՏԱՀԱՆՈՒՄԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԵՎ ՆԵՐՄՈՒԾՈՒՄԸ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԱՐԳԵԼՎԱԾ Է**

|  |  |  |
| --- | --- | --- |
| NN | Արտադրանքի անվանումը | Ծածկագիրն ըստ ԵԱՏՄ ԱՏԳ ԱԱ-ի |
| 1. | Առաջնային տարրեր և առաջնային մարտկոցներ՝ սնդիկ-օքսիդային | 8506 30 000 0 |
| 2. | Սնդիկային լամպեր | 8539 32 200 1 |
| 3. | Լյումինեսցենտային լամպեր | 8539 31 100 0  8539 31 900 0 |
| 4. | Բարձր ճնշման նատրիումային լամպեր | 8539 32 200 9 |
| 5. | Կոսմետիկական, դիմահարդարման կամ մաշկի խնամքի միջոցներ (բացի դեղամիջոցներից) | 3304 10 000 0  3304 20 000 0  3304 30 000 0  3304 91 000 0  3304 99 000 0 |
| 6. | Օճառ, որպես օճառ օգտագործվող մակերութային ակտիվ օրգանական նյութեր և միջոցներ | 3401 11 000 1  3401 11 000 9  3401 19 000 0  3401 20 100 0  3401 20 900 0  3401 30 000 0 |
| 7. | Սնդիկ պարունակող մարտկոցներ, բացառությամբ արծաթացինկային կոճակային մարտկոցների, որոնցում սնդիկի պարունակությունը 2 տոկոսից քիչ է, և օդացինկային կոճակային մարտկոցների, որոնցում սնդիկի պարունակությունը 2 տոկոսից քիչ է | 8506 |
| 8. | Սնդիկ պարունակող անջատիչներ և ռելեներ, բացառությամբ բարձր ճշտության կոնդենսատորային կամրջակների և կորստի չափման կամրջակների և բարձր ռադիոհաճախականության անջատիչների և հսկիչ սարքերի ու կարգավորիչների ռելեների, որոնցում սնդիկի առավելագույն պարունակությունը 20 մգ է մեկ կամրջակի, անջատիչի կամ ռելեի հաշվով | 8536 |
| 9. | Սնդիկ պարունակող պեստիցիդներ, բիոցիդներ և տեղային հակասեպտիկներ | 3808 |
| 10. | Սնդիկ պարունակող ոչ էլեկտրոնային չափիչ սարքավորումներ՝  - բարոմետրեր  - հիգրոմետրեր  - մանոմետրեր  - ջերմաչափեր  - սֆիգմոմանոմետրեր | 9025 80 200 0  9025 80 800 0  9026 20 800 0  9026 20 400 0  9025 11  9018 90 100 0 |

1. Սույն ցանկի կիրառման նպատակով անհրաժեշտ է ղեկավարվել ինչպես ԵԱՏՄ ԱՏԳ ԱԱ-ի ծածկագրով, այնպես էլ ապրանքի (արտադրանքի) նկարագրով: